नाटो शिखर सम्मेलन 2023 में क्या होने वाला है?
यूक्रेन युद्ध की दिशा अधर में लटकी हुई है। सभी की निगाहें 11-12 जुलाई को होने वाली नाटो शिखर बैठक के लिए अमेरिकी राष्ट्रपति जोए बाइडेन के विनियस आगमन पर लगी हुई हैं। बाइडेन को तुर्की के राष्ट्रपति रेसेप एर्दोगन की स्वीडन के परिग्रहण प्रोटोकॉल को त्वरित संपुष्टि देने और तुर्किये की ग्रैंड नेशनल असेंबली में स्थानांतरित करने की प्रतिबद्धता से पहले ही बड़ा बढ़ावा मिल चुका है।
विनियस में एर्दोगन के साथ बाइडेन की आमने-सामने की बैठक से पहले यह प्रतिबद्धता सामने आई है, इसमें बहुत अच्छी संभावनाएं हैं, जो यूक्रेन युद्ध में आगे बढ़ने के लिए नाटो की सहमति बनाने के लिए अनिवार्य रूप से उनके हाथों को मजबूत करेगी।
बाइडेन के बयान में कहा गया है कि, "मैं यूरो-अटलांटिक क्षेत्र में रक्षा और प्रतिरोध बढ़ाने पर राष्ट्रपति एर्दोगन और तुर्किये के साथ काम करने के लिए तैयार हूं।" यह शब्द विशेष रूप से यूक्रेन युद्ध को नजरअंदाज करते हैं, लेकिन एर्दोगन के नाटो में लौटने का संकेत देता है, जैसे एक उड़ाऊ पुत्र ने अपने देश के लिए कोई दूरगामी सौदा किया हो - एर्दोगन ने यूरोपीयन यूनियन के साथ तुर्किये की परिग्रहण प्रक्रिया को फिर से शुरू करने का उल्लेख पश्चिम की कीमत के भुगतान रूप में किया था। दरअसल, तुर्की के पाठ्यक्रम में सुधार (एससीओ और ब्रिक्स से दूर) काला सागर में बलों के संतुलन को प्रभावित करेगा, जो भविष्य के रूसी सैन्य हमलों के लिए भी महत्वपूर्ण है।
हालाँकि, रविवार को लंदन में राष्ट्रीय सुरक्षा सलाहकार जेक सुलिवन के प्रेस वार्ता में बड़ी तस्वीर की तलाश की जानी है, जो बाइडेन के यूरोपीय दौरे का पहला चरण है जो उन्हें विनियस और हेलसिंकी तक ले जाएगा। इस माहौल में, सीधे शब्दों में कहें तो, सुलिवन ने रूस के प्रति किसी भी प्रकार के आक्रामक लहजे से परहेज किया है - कोई धमकी नहीं, कोई चुनौतीपूर्ण प्रस्ताव नहीं, रूस को बदनाम नहीं करना या व्यक्तिगत रूप से राष्ट्रपति व्लादिमीर पुतिन को बदनाम नहीं करना शामिल है। वास्तव में, यह अब "पुतिन का युद्ध" नहीं है! यहां तक कि वैगनर प्रमुख येवगेनी प्रिगोझिन के जटिल मुद्दे पर भी, सुलिवन ने यह कहते हुए अपना पल्ला झाड़ लिया कि उनके पास इस पर "कोई अपडेट नहीं" है।
बेशक, व्हाइट हाउस को उस बैठक की खबर पहले ही मिल गई थी जो पुतिन ने 29 जून को क्रेमलिन में वैगनर कमांडरों और प्रिगोझिन के साथ की थी। क्रेमलिन के प्रवक्ता दिमित्री पेसकोव ने कल पुष्टि की कि एक बैठक हुई थी, जिसके बारे में उन्होंने कहा कि, "उन्होंने [पुतिन] ने 35 लोगों को आमंत्रित किया था - सभी स्क्वाड कमांडर और [वैगनर] कंपनी के नेतृत्व में से थे, जिसमें प्रिगोझिन भी शामिल थे। यह बैठक 29 जून को क्रेमलिन में हुई और लगभग तीन घंटे तक चली।
"हमें बैठक के विवरण की जानकारी नहीं है, लेकिन एक बात जो हम कह सकते हैं वह यह है कि राष्ट्रपति ने विशेष सैन्य अभियान और 24 जून की घटनाओं के दौरान अग्रिम पंक्ति पर [वैगनर] कंपनी की कार्रवाइयों के बारे में अपना मूल्यांकन पेश किया था।
“पुतिन ने [वैगनर] कमांडरों के स्पष्टीकरण सुने और उन्हें रोजगार और युद्ध में आगे इस्तेमाल करने के लिए और विकल्प की पेशकश भी की। कमांडरों ने खुद जो कुछ हुआ उसके बारे में अपना दृष्टिकोण साझा किया, उन्होंने इस बात पर जोर दिया कि वे राज्य के प्रमुख और सर्वोच्च कमांडर-इन-चीफ के कट्टर समर्थक और सैनिक हैं, और यह भी कहा कि वे पितृभूमि के लिए लड़ाई जारी रखने को तैयार हैं।
पेसकोव ने सार्थक ढंग से निष्कर्ष निकाला कि, "इस बैठक के बारे में हम बस इतना ही कह सकते हैं।" संभवतः, उस 3 घंटे की बंद-दरवाजे वाली क्रेमलिन बैठक में बहुत कुछ हुआ होगा, जो 24 जून को रूस में दिन भर के असफल तख्तापलट के प्रयास की महाकाव्य कहानी की प्रकृति को जानते हैं।
संभवतः, वाशिंगटन यह निष्कर्ष निकालेगा कि यह एक "हक़ीक़त और सुलह" की बैठक थी जिसकी अध्यक्षता पुतिन ने खुद की थी। और कुछ महत्वपूर्ण निर्णय लिए गए होंगे ताकि क्रेमलिन यूक्रेन के मोर्चे पर अपनी दोनों निगाहों को बेहतर तरीके से रख सके।
अब, यह वस्तुतः नाटो सहयोगियों के बीच रूस के भीतर क्रेमलिन के युद्ध प्रयासों में बाधा डालने वाली राजनीतिक अनिश्चितताओं के बारे में आशा की किरण पैदा करेगा। स्पष्ट रूप से, क्रेमलिन की दीवार पर कहीं भी कोई "दरारें" नहीं देखी जा सकतीं हैं। पुतिन मजबूती से कमान संभाले हुए हैं और महीने भर चले यूक्रेनी आक्रमण को तितर-बितर करने के लिए सैन्य अभियान उम्मीदों से परे सफल हो रहे हैं।
इसके अनुरूप, नाटो सहयोगियों के बीच यथार्थवाद की अधिक भावना होना निश्चित है। अफ़सोस, यूरोपीय सुरक्षा से संबंधित महत्वपूर्ण राजनीतिक निर्णय त्रुटिपूर्ण खुफिया जानकारी पर आधारित थे।
अमेरिकियों को रूसी हथियार या देश के रक्षा उद्योग की क्षमता, महाद्वीपीय युद्ध के लिए संगठित होने की इसकी निर्बाध क्षमता, रूसी लोगों की मनोदशा, 80 प्रतिशत (बाइडेन से दोगुने से अधिक) पर लगातार रेटिंग के साथ पुतिन की मजबूती का पता चलता है जिसकी अमरीका को कोई जानकारी नहीं थी। रूसी अर्थव्यवस्था का प्रतिबंधों का सामना करने में लचीलापन, या प्रतिबंधों का झटका जो अंततः यूरोपीय अर्थव्यवस्थाओं को तबाह कर देगा।
क्रेमलिन ने बीजिंग को विश्वास में लिया
फिर, थोड़ा इससे अलग यह भी संकेत मिल रहे हैं कि चीन को इस बात की जानकारी थी कि वैगनर मामला किस बारे में है। संभवतः चीन ही एकमात्र ऐसा देश था जिसे क्रेमलिन ने विश्वास में लिया था। नाटो की राजधानियों में भी इस पर किसी का ध्यान नहीं गया होगा।
संक्षेप में, जब 26 जून को चीनी विदेश मंत्रालय की प्रेस वार्ता में एएफपी ने पूछा कि क्या राष्ट्रपति शी जिनपिंग को वैगनर घटना के संबंध में पुतिन के साथ व्यक्तिगत रूप से बात करने का अवसर मिला है, तो प्रवक्ता माओ निंग ने इस प्रकार जवाब दिया:
“वैगनर ग्रुप की घटना रूस का आंतरिक मामला है। रूस के मित्रवत पड़ोसी और नए युग के समन्वय के व्यापक रणनीतिक भागीदार के रूप में, चीन राष्ट्रीय स्थिरता बनाए रखने और विकास और समृद्धि हासिल करने में रूस का समर्थन करता है, और हम ऐसा करने में रूस की क्षमता में विश्वास करते हैं। हमारे दोनों देश विभिन्न स्तरों पर घनिष्ठ और मजबूत संचार बनाए हुए हैं। विशिष्ट टेलीफोन वार्तालापों के बारे में आपके प्रश्न के संबंध में, मेरे पास साझा करने के लिए कुछ भी नहीं है। [उक्त बात को ज़ोर देकर कहा गया।]
दिलचस्प बात यह है कि 26 जून को ग्लोबल टाइम्स की एक टिप्पणी में रूस में नाटकीय घटनाओं के 48 घंटों के भीतर ही यह निष्कर्ष निकाल लिया गया था कि अमेरिकी अधिकारी हमेशा की तरह "कुछ आंतरिक मुद्दों को बढ़ावा देने" के एजेंडे के साथ "रूसी सरकार को बदनाम" कर रहे थे। रूस के खिलाफ, अमेरिका के नेतृत्व वाले पश्चिम द्वारा शुरू किए गए संज्ञानात्मक युद्ध के हिस्से के रूप में, देश को लगातार कमजोर करने और रूसी सैनिकों के सैन्य मनोबल को नुकसान पहुंचाने के लक्ष्य को हासिल करने के लिए रूस में समस्याओं को बढ़ा चढ़ा कर पेश किया जा रहा है।
चीन राष्ट्रीय स्थिरता बनाए रखने में रूस का समर्थन करता है और उस पर विश्वास करता है शीर्षक वाली टिप्पणी में कहा गया है कि वैगनर विस्फोट, जिसने पुतिन की अधिकारिक स्थिति को चुनौती दी थी को सीमित प्रभाव के साथ थोड़े समय में ही शांत कर दिया गया था। इसे वास्तविक विद्रोह के रूप में परिभाषित करने के बजाय, इसे सत्ता संघर्ष के रूप में देखा जाना चाहिए, क्योंकि प्रिगोझिन ने कोई पुतिन विरोधी नारे नहीं लगाए या पुतिन के अधिकारिक स्थिति को निशाना नहीं बनाया था।
दरअसल, पुतिन और वैगनर कमांडरों और प्रिगोझिन के बीच क्रेमलिन बैठक ठीक दो दिन बाद हुई। चीनी पक्ष को ठीक-ठीक पता था कि क्या हो रहा है - और इससे क्या उम्मीद की जानी चाहिए थी!
इस बीच, बीजिंग और मॉस्को के बीच रणनीतिक संचार की निरंतरता उल्लेखनीय थी। 25 जून को, चीन के स 1695 ्टेट काउंसिलर और विदेश मंत्री किन गैंग ने बीजिंग में रूसी उप विदेश मंत्री रुडेंको आंद्रे युरेविच से मुलाकात की; 3 जुलाई को, चीन के रक्षा मंत्री ली शांगफू ने बीजिंग में रूसी नौसेना के प्रमुख एडमिरल निकोलाई येवमेनोव से मुलाकात की; 10 जुलाई को, राष्ट्रपति शी ने ग्रेट हॉल ऑफ द पीपल में रूसी सीनेट की विजिटिंग स्पीकर वेलेंटीना मतवियेंको का स्वागत किया।
नाटो शिखर सम्मेलन के संदर्भ में, शी जिनपिंग की मतवियेंको (जो पेशे से एक कैरियर राजनयिक और पुतिन के बाद रूसी राजनीतिक पदानुक्रम में नंबर दो स्थान पर आते हैं) के साथ बैठक सामयिक और बेहद महत्वपूर्ण है। यह आज पीपल्स डेली में शीर्ष शीर्षक बना।
शिन्हुआ की एक रिपोर्ट के अनुसार शी ने कहा कि, "इस साल मार्च में रूस की मेरी राजकीय यात्रा के दौरान, राष्ट्रपति पुतिन और मैं विभिन्न क्षेत्रों में द्विपक्षीय व्यापक रणनीतिक समन्वय और व्यावहारिक सहयोग को बढ़ाने पर नई और महत्वपूर्ण सहमति पर पहुंचे थे," चीन के विकास पर ध्यान देते हुए चीन-रूस संबंध एक रणनीतिक विकल्प है जिसे दोनों देशों ने अपने-अपने देशों और लोगों के बुनियादी हितों के आधार पर चुना है।
“चीन नए युग के लिए समन्वय की एक व्यापक रणनीतिक साझेदारी विकसित करने के लिए रूस के साथ काम करना जारी रखेगा, जिसमें आपसी सहायता, गहन एकीकरण, नवाचार और सभी के लिए जीत-जीत के परिणाम शामिल होंगे, ताकि दोनों के विकास और पुनरोद्धार को बढ़ावा दिया जा सके। शी ने कहा कि, 'दोनों 'देश समृद्ध, स्थिर, निष्पक्ष और न्यायपूर्ण दुनिया के निर्माण को बढ़ावा देंगे।''
यूक्रेन के लिए सुरक्षा की गारंटी
बीजिंग की तरफ से पुतिन के नेतृत्व को दिए समर्थन की इससे मजबूत पुष्टि नहीं हो सकती है। यह कहना पर्याप्त है कि नाटो शिखर सम्मेलन भू-राजनीतिक वास्तविकता को ध्यान में रखेगा, भले ही यह अप्रिय हो, कि यूक्रेन में युद्ध ने रूस को अलग-थलग नहीं किया है, बल्कि इसके विपरीत, दुनिया के विशाल बहुमत और समुदाय को मास्को के राजनयिक और राजनीतिक प्रभाव को मजबूत करने और विस्तारित करने में मदद की है।
साथ ही, सैन्य मोर्चे पर भी, नाटो देशों की रूस को हराने की भ्रामक उम्मीदें धूमिल हो गई हैं और विनियस शिखर सम्मेलन के फैसले इस जमीनी हकीकत के अनुरूप होंगे।
बाइडेन प्रशासन ने इसे पहले ही स्वीकार कर लिया है कि यूक्रेन को आपूर्ति करने के लिए पेंटागन के पास गोला-बारूद खत्म हो गया है और औद्योगिक क्षमता को मजबूत करना होगा। लेकिन यह एक मध्यम अवधि का उद्देश्य है जबकि युद्ध की अपनी तात्कालिक आवश्यकताएं होती हैं। और वर्तमान आवश्यकताओं को पूरा करने के ल 74e7 िए, बाइडेन ने इसके बजाय यूक्रेन को क्लस्टर बमों की आपूर्ति करने का निर्णय लिया है, जो एक गंदा हथियार है जो संयुक्त राष्ट्र द्वारा अंतरराष्ट्रीय कानून के तहत प्रतिबंधित है।
इस प्रकार, यह धीरे-धीरे यह उभर कर आ रहा है कि यूक्रेन को नाटो की सदस्यता नहीं मिलेगी – न अभी न कभी। कल, विदेश संबंध परिषद के अध्यक्ष और अमेरिकी विदेश नीति विभाग के बेहद प्रभावशाली राय निर्माता रिचर्ड हास ने प्रोजेक्ट सिंडिकेट (यूरोपीय दर्शकों पर नजर रखते हुए) में असेंडिंग द विनियस समिट शीर्षक से एक जोरदार आलोचना लिखी: "नाटो की सदस्यता की पेशकश" सैद्धांतिक रूप से, जैसा कि 2008 में बुखारेस्ट में नाटो नेताओं की मुलाकात के समय किया गया था, खोखली लगती है…”
हास ने विस्तार से बताया कि नाटो देश द्विपक्षीय रूप से "यूक्रेन के अस्तित्व के अधिकार की रक्षा के लिए सुरक्षा प्रतिबद्धता का विस्तार कर सकते हैं... वह भी सटीक क्षेत्र का संदर्भ दिए बिना कहा जा रहा है... अमेरिका ने इज़राइल के लिए लंबे समय से जो किया है, उसकी इससे तुलना की जा सकती है।"
हास का मानना है कि "हथियारों, खुफिया जानकारी और आवश्यक प्रशिक्षण" के साथ इस तरह की औपचारिक, खुली प्रतिबद्धता यह संकेत देगी कि अमेरिका "किसी को भी यूक्रेन के अस्तित्व को खतरे में डालने की अनुमति नहीं देगा", लेकिन वे ऐसा यूक्रेन के इलाके के "किसी विशिष्ट मानचित्र से जोड़े बिना" कह रहे हैं।”
दिलचस्प बात यह है कि रविवार को प्रेस वार्ता के दौरान जब सुलिवन से इस बारे में पूछा गया, तो उन्होंने यह भी पुष्टि की कि ऐसी अवधारणा मेज पर है, जिसके तहत अमेरिका, उसके सहयोगी और साझेदार "एक बहुपक्षीय ढांचे के भीतर, दीर्घकालिक रूप से यूक्रेन के साथ द्विपक्षीय सुरक्षा प्रतिबद्धताओं पर बातचीत करेंगे..." जिसमें सैन्य सहायता, खुफिया जानकारी और सूचना साझाकरण, साइबर सहायता और अन्य प्रकार की सामग्री सहायता प्रदान करना शामिल है ताकि यूक्रेन अपनी रक्षा कर सके और भविष्य में आक्रामकता को रोक सके।
लब्बोलुआब यह है कि विनियस शिखर सम्मेलन यूक्रेन से नाटो की व्यवस्थित वापसी की शुरुआत के लिए बिगुल बजाएगा। इसमें कोई संदेह नहीं है कि अफ़गानिस्तान के विपरीत, अमेरिका सहयोगियों को लूप में रखेगा, क्योंकि यह मुख्य रूप से यूरोपीय सुरक्षा से संबंधित है - और महत्वपूर्ण बात यह है कि यह अराजक वापसी नहीं होनी चाहिए जैसा कि काबुल या साइगॉन में पिछले वर्षों में देखा गया था।
इस प्रकार, ब्रिटेन को यह समझाना कि यूक्रेन उसके "ग्लोबल-ब्रिटेन" सपने का युद्धक्षेत्र नहीं हो सकता है, बाइडेन विनियस के रास्ते में लंदन में सोच-समझकर उतरेंगे। किंग चार्ल्स ने यूएस-यूके के "विशेष संबद्धों" में उलझे हुए पंखों को सही करने का कदम उठाया है। उन्होंने पहले नाटो के अगले महासचिव के रूप में रूस के कट्टर समर्थक रक्षा सचिव बेन वालेस की ब्रिटेन की सिफारिश को वीटो कर दिया था।
जाहिर है, युद्ध में युद्धविराम के ढांचे के भीतर एक व्यवस्थित तरीके से कड़ी मेहनत से काम करने की जरूरत होगी। इसका मतलब है रूस के साथ उलझना और निकट भविष्य में उसे अपने पक्ष में युद्ध को निर्णायक रूप से समाप्त करने के लिए आक्रामक कार्रवाई करने से हतोत्साहित करना होगा।
इस बीच, कीव में चल रही चर्चा के अनुसार, सशस्त्र बलों के कमांडर-इन-चीफ जनरल वैलेरी ज़ालुज़नी ने अपने राष्ट्रपति ज़ेलेंस्की को सिफारिश की है कि वर्तमान महीने पुराना यूक्रेनी सैन्य आक्रमण अत्यधिक श्रेष्ठ रूसी सेनाओं के खिलाफ टिकाऊ नहीं है और इसे बंद कर देना चाहिए।
एमके भद्रकुमार एक पूर्व राजनयिक हैं। वे उज़्बेकिस्तान और तुर्की में भारत के राजदूत रह चुके हैं। व्यक्त विचार निजी हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva